Ottar Brox
Store norske leksikon,Samfunn,Samfunnsfag,Sosiologi,Sosiologer
Ottar Brox er en norsk sosiolog, sivilagronom og tidligere politiker. Han var stortingsrepresentant for Sosialistisk Venstreparti fra Troms i perioden 1973–1977, og har ellers arbeidet som samfunnsforsker. Ottar Brox har utgitt en lang rekke sakprosautgivelser og er spesielt kjent for Hva skjer i Nord-Norge? fra 1966.
Karriere Brox ble dr.scient. i bygdesosiologi ved Norges landbrukshøgskole i 1970 og var professor i sosiologi ved Universitetet i Tromsø fra 1972 til 1984, og professor II fra 1985. Han var forskningsleder ved Norsk institutt for by- og regionforskning fra 1984 til 1991 og fra 1992 til 2002, og forskningssjef ved Alternativ Framtid-prosjektet fra 1991 til 1992. Forfatterskap  Boka Hva skjer i Nord-Norge? fra 1966 var et polemisk angrep på høymodernitetens teknologisering, spesielt av fiskeriene. Brox feiret tradisjonelle, familiebaserte fangstmetoder og advarte mot at effektivisering av produksjonen ville bryte opp familier og lokalsamfunn. Boka spilte en viktig rolle for debatten, og var medvirkende til at Nord-Norge fortsatte å motta store overføringer fra sør. Brox inntok en typisk populistisk posisjon og diskusjonsform som skulle bli karakteristisk for karrieren.På 1990-tallet advarte Brox igjen mot forandring i Nord-Norge, da i form av innvandring. I motsetning til utspillene på 1960- og 1970-tallet, traff Brox’ kritikk denne gangen ikke tidsånden. Utvalgte utgivelser Hva skjer i Nord-Norge? (1966)  Politikk. Bidrag til populistisk argumentasjon (1972)  Nord-Norge: Fra allmenning til koloni (1984)  «Jeg er ikke rasist, men ...» (1991)  Norge mot tusenårsskiftet (1994)  Dit vi ikke vil (1995)  Hva er samfunnsvitenskap? (1999) Les mer i Store norske leksikon Ottar Brox i Norsk biografisk leksikon sosiologi